You do not have permission to edit this page, for the following reason:
The action you have requested is limited to users in one of the groups: Users, DnzEditors, DnzDrafts.
Add an entry
List the citations for other translations in any language for this text.
Does this text have a commentary associated with it in the Damngak Dzö? Add multiple text names separated by semicolons.
Is this text a commentary associated with another text in the DNZ?
Free text:
<onlyinclude>
= Tibetan Text =
{{ {{#show: {{FULLPAGENAME}} |?titletib#}} }}
= Wylie Text =
<div class="folio"><span class="shoglhe">XXX</span>
mgon po 'jam dpal dbyangs kyi rjes gnang bzhugs so/ /</div>
<div class="folio"><span class="shoglhe">XXX</span>
gang gi blo gros mkha' ltar rab yangs pa/ /sgrib tshogs 'khrul pa'i sprin tshogs kun dag nas/ /ye shes snang ba'i dkyil 'khor rab rgyas nas/ /mi shes mun sel 'jam dpal dbyangs la 'dud/ /'dir bcom ldan 'das 'jam dpal dbyangs kyi rjes su gnang ba byed pa la don gsum ste/_sngon 'gro/_dngos gzhi/_rjes dang gsum mo/ /dang po sngon 'gro la gnyis te/_bkod pa bshams pa dang*/_mngon rtogs bsgoms nas bdag 'jug len pa'o/ /dang po ni maN+Dal spos kyis chag chag gdab la/_re khAs pad+ma 'dab brgyad bris pa'i lte ba ser/_shar dkar/_lho ser/_nub dmar/_byang ljang*/_mtshams bzhi mdzes tshon bkye zhing*/_dbus su lha tshom gur gum gyi mdog ltar dgod/_de'i mthar mar mchod gtor gyis bskor/_de'i zur du las bum zhig bshams/_de dag ni bkod pa bshams pa'o/ /bdag 'jug len pa la don bzhi ste/_dang po bde ba'i gdan la gnas pas/_skyabs su 'gro ba dang*/_byang chub mchog tu sems bskyed pa dang*/_yan lag bdun pa bya ba dang*/_tshad med pa bzhi bsgom pa ni bsod nams kyi tshogs so/ /gnyis pa ye shes kyi tshogs ni/ /swa b+hA was stong par bsgom pa'o/ /gsum pa bskyed pa'i rim pa ni/_mngon byang lngas 'jam dbyangs gur gum gyi mdog can/_zhal gcig phyag gnyis pa khrid yig ltar bskyed la/_de la ye shes pa bstim/_dbang bskur/_rgyas gdab/_bsnyen pa bskyal lo/ /mdun bskyed kyang tshul 'di nyid kyis bsgrub bo/ /las bum gyi nang du bdud rtsi 'khyil ba gzhung bzhin bskyed la/_dbang bskur rgyas gdab gzhung bzhin bya'o/ /de nas rang gi thugs ka nas sngags phreng 'khor ba las 'od zer 'phros/_mdun bskyed dang bum bskyed gnyis kyi lha'i zhal du zhugs/_thugs kar 'khor zhing thugs brgyud bskul nas/_sngags gsungs shing sku'i cha thams cad las bdud rtsi'i rgyun babs pas bum pa </div>
<div class="folio"><span class="shoglhe">XXX</span>
gang bar bsams la bsnyen pa bskyal lo/ /slar de dag la mchod cing gtor ma phul/_'dod pa'i don la gsol ba gdab/_de nas skabs 'dir yang 'og nas byung ba'i rim pas/_bar ting nge 'dzin gyis bdag 'jug blangs par bya'o/ /gnyis pa dngos gzhi la gnyis te/_rjes gnang gi sngon 'gro dang*/_dngos gzhi'i rjes su gnang ba'o/ /dang po ni/_slob ma rnams las bum gyi chus khrus byas nas gral la 'khod de/_bgegs gtor btang zhing*/_bgegs bskrad/_srung 'khor bsgom/_de nas bla ma rjes gnang zhu ba'i yon du maN+Dal phul la/_bla mas skyabs 'gro'i sdom pa sbyin pa ni/_thal mo sbyar la nga'i rjes zlos mdzod cig ces brjod la/_slob dpon bdag la dgongs su gsol/ /byang chub snying por mchis kyi bar/ /sangs rgyas rnams la skyabs su mchi/ /chos dang byang chub sems dpa' yi/ /tshogs la'ang de bzhin skyabs su mchi/ /zhes lan gsum gyis sdom pa byin/_de nas sems bskyed kyi sdom pa sbyin pa ni/_ji ltar sngon gyi bde gshegs kyis/ /byang chub thugs ni bskyed pa dang*/ /byang chub sems dpa'i bslab pa la/ /de dag rim bzhin gnas pa ltar/ /de bzhin 'gro la phan don du/ /byang chub sems ni bskyed bgyi zhing*/ /de bzhin du ni bslab pa la'ang*/ /rim bzhin du bslab par bgyi/ /ma bsgral ba rnams bsgral ba dang*/ /ma grol ba rnams dgrol ba dang*/ /dbugs ma phyin rnams dbugs dbyung zhing*/ /sems can mya ngan 'das la 'god/ /ces lan gsum bya/_de nas yan lag bdun pa tshogs bsags pa ni/_dkon mchog gsum gyi ngo bo nyid/ /bla ma 'jam dbyangs la phyag 'tshal/ /phyi nang gsang ba'i mchod pa 'bul/ /sdig pa thams cad </div>
<div class="folio"><span class="shoglhe">XXX</span>
cad so sor bshags/ /'gro ba'i dge la rjes yi rang*/ /chos kyi 'khor lo bskor du gsol/ /mya ngan mi 'da' bzhugs gsol 'debs/ /dge ba byang chub chen por bsngo/ /zhes lan gsum byed do/ /de dag gis sngon 'gro rnams song nas/ /gnyis pa dngos gzhi la lnga ste/_sku gsung thugs yon tan phrin las rjes su gnang ba'o/ /dang po bla ma la sku'i rjes gnang zhu ba'i yon du maN+Dal 'phul la gsol ba gdab pa ni/_kyai/_ston pa thugs rje'i mnga' bdag 'jam dpal dbyangs/ /bdag cag 'khor bas 'jigs shing thugs rjes bzung du gsol/ /mun par gyur pa'i 'gro ba'i grong khyer na/ /'jigs shing ya nga khyod la gsol ba 'debs/ /bde ba chen po mya ngan 'das pa'i grong*/ /zhabs kyi rdul la reg cing rjes gnang stsal du gsol/ /ces lan gsum mo/ /de nas slob dpon gyis gnang ba sbyin pa ni/_bdag gi thugs rje'i nyi ma yi/ /'od kyis ma rig mun pa sel/ /khyod kyi lus ngag yid gsum la/ /sku gsung thugs kyis byin gyis brlab/ /ces brjod do/ /de nas slob ma rnams a mr-i tas bsang*/_swa b+hA was sbyang*/_skad cig gis 'jam dbyangs mngon rtogs ltar bskyed la/_bla ma dang dkyil 'khor gyi lha tha mi dad par gyur pa'i thugs ka'i d+hIHyig las 'od 'phros/_phyogs bcu'i rgyal ba sras bcas thams cad la phog pas/_de rnams thams cad 'jam dpal dbyangs kyi rnam pa/_sku chung la yan lag dang phyag mtshan gsal ba dpag tu med pa byung bas slob ma'i lus la thim/_bla ma'i sku las kyang 'jam dpal dbyangs kyi sku dpag tu med pa </div>
<div class="folio"><span class="shoglhe">XXX</span>
chad nas/_slob ma'i lus la mtsho la kha ba babs pa ltar sib sib thim par bsgom la/_me tog gtor ba'am/_yang na 'jam dbyangs kyi sku spyi bor bzhag cing*/_spos dud rol mo'i sgra dang bcas pas/_slob dpon gyi ngag tu/_rje btsun 'jam dbyangs 'di la stsal lags kyis/ /'di la 'go bar mdzad du gsol/ /Ar+Ya many+dzu shrI \u0f7fdzaHhU~M baM hoHzhes brjod do/ /de ltar sku'i rjes gnang thob pa'i phan yon la gnas skabs dang mthar thug gnyis te/_gnas skabs su lus kyi gnad gdon sdig sgrib bar chad thams cad zhi ba dang*/_mthar thug tu mtshan dpe brgyan pa'i 'jam dpal dbyangs kyi sku thob pa'i dgos pa yod do/ /zhes brjod do/ /gnyis pa gsung gi rjes gnang zhu ba'i don du maN+Dal dang gsol gdab gong ltar ro/ /de nas slob dpon gnyis ka 'jam dpal du bskyed pa'i snying gar/_pad zla'i steng du hrIHyig gser gyi mdog can gyi mtha' mar/_oM a pa ra tsa d+hIHna maH_zhes sngags phreng bla ma 'jam pa'i dbyangs kyi zhal nas nar gyis thon nas/_slob ma'i zhal du zhugs/_snying khar d+hIHyig la 'khor bar dmigs nas/_phreng ba la 'jus te/_sngags kyi rjes zlos nyer gcig byed du gzhug_/mthar phreng ba slob ma'i mgrin par reg ste/_slob dpon gyi ngag tu/_rje btsun 'jam dbyangs rigs sngags 'di la stsal lags kyi/ /'di la 'go bar mdzad du gsol/_zhes brjod de slob mas kyang de bzhin du 'don pa bsgyur nas brjod du gzhug go_/'di'i phan yon la gnas skabs dang mthar thug la gnyis las/_gnas skabs su sngags kyi nus pa che zhing*/_ngag 'chad rtsod rtsom gsum la mkhas pa dang*/</div>
<div class="folio"><span class="shoglhe">XXX</span>
mthar thug ngag bden pa'i tshig 'grub cing*/_sangs rgyas kyi gsung dbyangs yan lag drug cu'i dbyangs dang ldan par 'gyur ro/ /zhes brjod do/ /gsum pa thugs kyi rjes gnang zhu ba'i yon du maN+Dal dang gsol gdab gong ltar/_de nas slob ma lus gnad rnam snang gi chos bdun ldan du byas la/_mdun gyi bar snang la yi ge d+hIHdmar po gur gum gyi mdog lta bu 'od zer 'bar ba zhig bsgom/_de nas rang lus 'ja' lus su yal nas/_mdun gyi bar snang gi d+hIHyig la thim pa la rig pa gtad/_mthar d+hIHyig nam mkha' la 'ja' yal ba ltar song bar bsam la/_sems stong gsal nam mkha' g.ya' dag pa ltar spros pa thams cad dang bral ba'i ngang la mnyam par bzhag tu bcug_/'di'i phan yon la gnas skabs dang mthar thug gnyis las/_gnas skabs su ting nge 'dzin khyad par can rgyud la skye ba dang*/_mthar thug tu chos nyid ji lta ba bzhin rtogs nas/_chos can ji snyed pa mkhyen pa'i dgos pa yod do/ /bzhi pa yon tan gyi rjes gnang zhu ba'i yon du maN+Dal phul nas gsol ba gong ltar gdab/_de nas slob ma 'jam dbyangs su bskyed la/_slob dpon gyis slob ma'i lag pa g.yas su ral gri gtad la/_'di ni 'phags pa 'jam dpal gyi phyag mtshan shes rab kyi ral gri yin te/_sems can thams cad kyi sdug bsngal gyi myu gu rtsa gnas chod cig_/ces bya'o/ /'di la gnas skabs dang mthar thug gi phan yon gnyis te/_gnas skabs su rig pa'i gnas lnga la mkhas par 'gyur zhing*/_mthar thug tu sangs rgyas kyi sku gsung thugs yon tan mtha' dag thob par 'gyur ro/ /</div>
<div class="folio"><span class="shoglhe">XXX</span>
lnga pa phrin las rjes gnang zhu ba'i yon du maN+Dal dang gsol gdab gong ltar ro/ /de nas slob ma rnams 'jam dbyangs su bskyed la/_slob dpon gyis slob ma'i lag pa g.yon du po ti gtad la/_'di ni 'phags pa 'jam dpal gyi rgyud zhugs pa yin gyi/_khyed rang yang nyams su longs la gzhan la yang rgya cher ston cig_/ces bya'o/ /'di'i phan yon la gnyis/_gnas skabs su phrin las bzhi 'grub cing sems can la phan pa rgya chen po 'byung ba dang*/_mthar thug tu sangs rgyas kyi phrin las 'bad med lhun grub tu 'byung ba'i dgos pa yod do/ /zhes brjod do/ /de nas bla ma la gtang rag gi yon dang maN+Dal phul la/_de nas bzung ste khyod bran du/ /khyed la bdag nyid 'bul lags na/ /khyod kyis slob mar bzung ba dang*/ /cha yis kyang ni spyad du gsol/ /ces lan gsum brjod la/_phyag lan gsum 'tshal nas/_bka' drin chen zhes brjod du gzhug go_/gsum pa rjes ni gtang rag gi mchod pa dang bstod par bya/_yi ge brgya pas lhag chad kha bskang*/_dge ba'i rtsa ba bla na med pa'i byang chub tu bsngo bar bya/_bkra shis brjod/_rten zhugs na brtan bzhugs bya/_mi bzhugs na badz+ra muMHsa ye shes pa gshegs/_dam tshig rang la bsdu/_las kyi rjes mi mngon par bya'o/ /tshul 'di bla ma'i zhal nas gsungs pa bzhin/ /ma nor ma 'chug rang bzos ma gos pa/ /ji ltar gsungs bzhin 'od dpag rdo rjes bkod/ /dge bas 'gro kun 'jam pa'i dbyangs thob shog_/'di la zhal shes zur tsam zhig yod do/ /khrid yig ltar bskyed do/ /de la ye shes pa bstim/_dbang bskur rgyas gdab/_bsnyen pa bskyal lo/ /bzhi pa ni slar yang 'og nas 'byung ba bzhin no/ /tshogs </div>
<div class="folio"><span class="shoglhe">XXX</span>
bdag 'jug skabs 'dir blangs/_gnyis pa dngos gzhi la lnga ste/_dang po slob ma rjes su bzung ba/_gnyis pa bum pa dbang gi dod dang*/_gsum pa gsang ba'i dbang gi dod dang*/_bzhi pa shes rab ye shes kyi dbang gi dod dang*/_lnga pa dbang bzhi'i dod dang lnga'o/ /dang po slob ma rjes su bzung ba la don bzhi ste/_khrus bya zhing bgegs gtor btang la/_zhi drag gis bgegs bskrad/_srung 'khor bsgom mo/ /mgon po 'jam dpal dbyangs kyi phrin las kyi rjes su gnang ba'i skabs su/_maN+Dal dang gsol gdab gong dang mthun/_de nas dpon slob gnyis ka 'jam dbyangs su bskyed pa'i spyi bor 'jam dbyangs dkar po/_mgrin par dmar po/_snying khar sngon po/_lte bar ser po/_gsang gnas su ljang khu bskyed la/_de nas bla ma dang dkyil 'khor gyi lha tha mi dad pa'i gnas lnga'i 'jam dbyangs las 'jam dbyangs rigs lnga mar me las mar me chad pa'i tshul du byung nas/_slob ma'i gnas lngar thim pas/_dug lnga dag ye shes lnga mngon du gyur par bsgom/_yang dpon slob gnyis 'jam dbyangs su gsal ba'i phrag pa g.yas na rdo rje 'jigs byed dmar po zhal gcig phyag gnyis/_g.yas pad+mas mtshan pa'i gri gug 'dzin pa/_g.yon thod khrag 'dzin pa/_dbang gnyis dod do/ /rwa rnon po sngo zangs pa la rus pa'i rgyan cha 'khor ba/_mi mgo'i do shal dang*/_sbrul rgyan dang rin po ches brgyan pa/_glang po che'i pags pa gsol bar bsgom/_phrag pa g.yon par 'jigs byed dkar po 'khor los mtshan pa'i gri thod 'dzin pa/_dpyi 'go g.yas su 'jigs byed ser po rin po ches mtshan pa'i gri thod 'dzin pa/_dpyi mgo </div>
<div class="folio"><span class="shoglhe">XXX</span>
g.yon par 'jigs byed ljang gu rgya gram gyis mtshan pa'i gri thod 'dzin pa/_snying khar 'jigs byed mthing kha rdo rjes mtshan pa'i gri thod 'dzin pa/_de dag thams cad kyang zhal gcig phyag gnyis/_zhal ma he khros pa'i gdong pa can/_rwa rnon pa'i sngo zangs zangs pa la rus pa'i rgyan drug 'khor ba/_mi mgo'i do shal dang sbrul dang rus pas brgyan pa/_glang po che'i ko bas stod g.yogs can/_ye shes kyi me 'bar ba'i dbus na bzhugs par bsgom mo/ /de nas bla ma dang dkyil 'khor gyi lha tha mi dad pa'i sku la 'jigs byed rigs lnga mar me gcig las gnyis chad kyi tshul du byung nas/_slob ma'i gnas lnga'i 'jigs byed lnga la thim pas/_bde stong rdo rje lta bu'i sku mngon du gyur par bsgom pa dbang gsum pa'i dod do mo/_de nas snying kha'i 'jigs byed mthing kha thugs kha'i 'jam dbyangs mthing kha la thim par bsgom mo/ /de bzhin du phrag pa g.yas kyi 'jigs byed dmar po mgrin pa'i 'jam dbyangs/_dmar po la thim/_phrag pa g.yon gyi 'jigs byed dkar po spyi gtsug gi 'jam dbyangs dkar po la thim/_dpyi mgo g.yas kyi 'jigs byed ser po lte ba'i 'jam dbyangs ser po la thim/_dpyi mgo g.yon gyi 'jigs byed ljang gu gsang gnas kyi 'jam dbyangs ljang khu la thim par bsam/_de nas gsang gnas kyi 'jam dbyangs lte ba'i 'jam dbyangs la thim/_de nyid snying kha'i 'jam dbyangs la thim/_de mgrin pa'i 'jam </div>
<div class="folio"><span class="shoglhe">XXX</span>
dbyangs la thim/_de spyi bo'i 'jam dbyangs dkar po la thim/_de 'od du zhu nas/_thig le ljang ser sngo dmar dkar ba'i 'od hril le ba/_'od zer sna lnga 'phro bar gyur bar bsgom/_de nas rang lus kyang 'od du zhu nas spyi bo'i thig le la thim/_de nam mkha' la 'ja' yal ba ltar song bar bsam la/_sems gsal stong mtha' dbus med pa/_nam mkha' g.ya' dag pa ltar/_spros pa thams cad bral ba'i ngang la mnyam par 'jog pa ni dbang bzhi pa'i dod do don gyi rjes gnang ngo*/ /gong gi zhal las shes pa'i don 'di yin/_a mr-i tas bsang*/_swA b+hA was sbyang*/_paM las pad+ma/_a las zla ba'i steng du b+h+rU~M las rin po che'i bum par bsam/_pad zla'i steng du hU~M dang sna tshogs rdo rje las bdud rtsi 'khyil ba ljang sngon zhi ma khro/_g.yas sna tshogs rdo rje thugs kar 'dzin pa/_g.yon des yu ba byas pa'i dril bu dkur brten pa/_pad zla la sems dpa'i skyil krung gis bzhugs pa bskyed/_de'i spyi bor oM/_mgrin par AH_thugs kar hU~M/_hU~M las 'od zer 'phros/_rang lta bu'i ye shes pa spyan drangs/_gnyis su med par bstim/_slar yang 'od zer 'phros dbang gi lha rigs lnga spyan drangs/_dbang bskur bdud rtsi'i lhag ma yar lud pa las don yod grub pas dbu brgyan par gyur/_las bum la dmigs pa'i bzlas pa bya/_khro bo chen po brjid pa'i </div>
<div class="folio"><span class="shoglhe">XXX</span>
sku/ /phrag dog rnam dag bdag nyid can/ /gnod byed ma lus 'dul mdzad pa/ /bdud rtsi 'khyil ba phyag 'tshal bstod/ /sna tshogs rdo rje phyag g.yas kyis/ /nyid kyi thugs khar 'gying nas bsnams/ /g.yon pas dril bu dkur brten pa/ /rnam rol khyod la phyag 'tshal lo/ /sarba mang+ga lam// //</div>
== Footnotes ==
<references/>
</onlyinclude>
<headertabs />
{{Footer}}
{{DRL Tibetan text categories}} [[Category: Gdams ngag mdzod Shechen Printing]] [[Category: Gdams ngag mdzod Catalog]]
Save page Show preview Show changes Cancel